b'\n_START_ARTICLE_\nIvan Krpan\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Zagrebu 1997. Klavir je po\xc4\x8deo u\xc4\x8diti u dobi od 6 godina kod prof. Renate Strojin Richter na Glazbenoj \xc5\xa1koli Blagoja Berse._NEWLINE_Student je pete godine klavira Muzi\xc4\x8dke akademije u razredu profesora Rubena Dalibaltayana u Zagrebu._NEWLINE_Ni\xc5\xbeu i srednju zavr\xc5\xa1io je u razredu profesorice Renate Strojin Richter na Glazbenoj \xc5\xa1koli Blagoja Berse u Zagrebu._NEWLINE_Ljubav prema glazbi naslijedio je od oca An\xc4\x91elka Krpana, istaknutoga hrvatskog violinista i profesora violine na Muzi\xc4\x8dkoj akademiji Sveu\xc4\x8dili\xc5\xa1ta u Zagrebu, i majke Gordane Krpan, diplomirane muzikologinje i glazbene urednice na Hrvatskoj radio-televiziji. Stariji brat Martin priznati je violinist, a mla\xc4\x91i brat Fran uz sviranje violon\xc4\x8dela aktivno se bavi i vaterpolom.\n_START_SECTION_\nNagrade i priznanja\n_START_PARAGRAPH_\nIvan je tijekom \xc5\xa1kolovanja i studija osvojio mnogobrojne nagrade na dr\xc5\xbeavnim i me\xc4\x91unarodnim natjecanjima, a nastupao je na koncertima u Hrvatskoj i inozemstvu (Belgija, Nizozemska, Njema\xc4\x8dka, Italija, Rusija).\n_START_SECTION_\n2015.\n_START_PARAGRAPH_\n\xc4\x8cetvrta nagrada na Me\xc4\x91unarodnom Mozartovom natjecanju u Zhuhaiju (Kina).\n_START_SECTION_\n2016.\n_START_PARAGRAPH_\nDobitnik je prve i posebne nagrade B\xc3\xa4renreiter Urtext Prize na me\xc4\x91unarodnom natjecanju za mlade pijaniste u Ettlingenu (Njema\xc4\x8dka), - Tre\xc4\x87a i posebna nagrada za najbolju izvedbu Chopinove poloneze na Me\xc4\x91unarodnom natjecanju Frederic Chopin u Moskvi,\n_START_SECTION_\nUsavr\xc5\xa1avanja\n_START_PARAGRAPH_\nBio je polaznik majstorskih te\xc4\x8dajeva profesora Dalibora Cikojevi\xc4\x87a, Siavusha Gadjieva, Grigorija Gruzmana, Arija Vardija, \xc4\x90or\xc4\x91a Stanettija , Kemala Geki\xc4\x87a, Pavela Gililova i Klausa Kaufmanna. Tako\xc4\x91er, prima stipendiju Me\xc4\x91unarodne Muzi\xc4\x8dke akademije u Lihten\xc5\xa1tajnu i redovito sudjeluje na seminarima i aktivnostima koje Akademija nudi. Na podru\xc4\x8dju komorne glazbe je 2015.godine s bratom violinistom, Martinom Krpanom, i violon\xc4\x8delistom Emanuelom Pavonom osvojio prvu nagradu na Hrvatskom dr\xc5\xbeavnom natjecanju u\xc4\x8denika i studenata glazbe u disciplini klavirska trija pod vodstvom profesora Marka Genera, a 2016. godine na istom natjecanju nastupio je s pijanisticom i djevojkom Paulom Ropu\xc5\xa1 u kategoriji glasovirska dua pod vodstvom profesora Mladena Janjanina. Osvojenom prvom nagradom i brojnim koncertima osigurali su nastup u obliku cjelove\xc4\x8dernjeg recitala na 51. Tribini Darko Luki\xc4\x87. Za obje nagrade na natjecanju komorne glazbe, kao i za prvo mjesto na pijanisti\xc4\x8dkom dr\xc5\xbeavnom natjecanju 2015.godine, Ministarstvo znanosti i obrazovanja dodijelilo mu je Oskar znanja priznanje za izniman uspjeh i postignute rezultate na natjecanjima u podru\xc4\x8dju glazbe.'